
Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.
Yn y traethawd hwn bwriedir trafod themâu gwelir mewn erthygl a sonnir am addysg ddwyieithog. Yn benodol sonnir yr erthygl am ddwyieithrwydd gyda’r Gymraeg yn ganolbwynt iddo, ac i gyd-fynd gyda hyn bwriedir cysylltu’r hyn trafoda’r awdur, gyda gwaith darllen ehangach sy’n cyfeirio at addysgu’r Gymraeg yn y sector cyfrwng Saesneg, gan gynnwys pwysigrwydd hyn a heriau posib.
Egyr yr erthygl wrth drafod ‘addysg ddwyieithog’, a beth olygir hyn. Wrth drafod yr hyn dan sylw noda’r awdur, adnabuwyd y wlad hon am ei harfer dda wrth ddatblygu dwyieithrwydd, wrth amlinellu gweledigaeth glir sydd ganddo wrth drafod fod pawb yn ‘hyderus dwyieithog’ (Lewis, 2011), er hynny nid oes amheuaeth fod neges glir i gynnwys yr erthygl, a hynny yw fod wir ystyr addysg ddwyieithog, o bosib yn wahanol i bawb. Wrth ystyried addysgu’r Gymraeg yn y sector cyfrwng Saesneg, rhaid cofio fod y Gymraeg yn perthyn i bawb yng Nghymru (Lewis, 2014) ac ni ddylwn amddifadu'r un plentyn rhag ddatblygu’r sgil, fodd bynnag yn aml nid yw’r dysgwyr yn gwneud digon o gynnydd ar lawr y dosbarth i ddatblygu’n hyderus (Estyn, 2017), ac felly’n rhwystro gweledigaeth yr awdur. Er hynny, noda Donaldson (2015) fel rhan o un o’u ddibenion fod angen i ddysgwyr fod yn “hyderus”, ond i’r gwrthwyneb noda Estyn (2013, t. 4)  yn barhaus “mae cynnydd gormod o blant o gartrefi di-gymraeg yn rhy araf” sydd o bosib oherwydd diffyg gyfleodd i ddatblygu’n disgyblion hyderus. I’r gwrthwyneb, rhaid ystyried yr hyn noda Chin a Wigglesworth (2007) am yr hyn cred Saer wrth nodi fod dwyieithrwydd yn rhwystro cyraeddiadau academaidd.
Parhau i drafod rôl arweiniol Cymru mae’r erthygl, wrth gyfeirio at ysgolion cyfrwng Cymraeg, le mae ganddynt nod o sicrhau fod pob disgybl yn datblygu’n ddwyieithog, ond i’r gwrthwyneb ni chyfeirir at ysgolion cyfrwng Saesneg yn anelu at hyn, er mae cydnabyddiaeth glir fod y wlad hon yn un sy’n ddwyieithog. Cysyllta hyn yn glir gyda’r hyn noda’r erthygl yn hwyrach, wrth drafod wir ystyr darpariaeth ddwyieithog, ac o bosib y gwahaniaeth eang sydd rhyngddynt, wrth ystyried y canran o addysg mae ysgolion yn addysgu drwy gyfrwng y Gymraeg. Trafodir yr elfen o gategoreiddio ysgolion yn ôl eu darpariaeth cyfrwng Cymraeg (Lewis, 2011), wrth drafod elfen gwelir eraill yn nodi, gan gynnwys Estyn, sef fod yna ddisgwyliadau gwahanol i ysgolion, gan gynnwys ardaloedd, megis disgwyliadau yn is ym Merthyr i gymharu â Sir Gaerfyrddin , sydd o bosib oherwydd “damwain daearyddol” (GACYIG, 2013). Golyga hyn fod yna diffyg cysondeb, gyda hyn hefyd yn amlwg yn ôl Estyn a gellir hyn effeithio ar gontinwwm iaith plant o wahanol ardaloedd, ac o bosib yn eu hamddifadu o’r sgil gydol oes oherwydd natur ieithyddol eu hardal (Andrews, 2012).
Trafoda’r awdur barn Gracia, sef pwysigrwydd y cyfleodd i hybu dwyieithrwydd, wrth ddysgu’r Gymraeg drwy gynnwys pynciol, wrth bwysleisio “pwrpasol” (Lewis, 2011), a golyga hyn mai’r elfennau pwysicaf sydd angen i blant ddysgu drwy gyfrwng yr iaith, hynny yw elfennau mi fydd o sicr yn hybu eu continwwm iaith bersonol, a sgiliau mi fyddent o bosib medru trosglwyddo i sefyllfaoedd bywyd dyddiol. Allweddol yw nodi cynigir y cyfleoedd trawsgwricwlaidd yma cyfle i ddisgyblion datblygu’r iaith ar gyfer amrywiaeth o sefyllfaoedd, ac er mi fydd yr hyn fyddent o bosib yn dysgu ar lafar, pwysig yw cofio mai hyn yw sylfaeni unrhyw iaith, ac felly cynygir cyfleoedd iddynt ddefnyddio’r iaith mewn gwahanol gyd-destunau yn eu bywydau.
Parhau wrth drafod amrywiaeth o ddulliau, a modelau addysgu posib mae’r erthygl, gan gynnwys y dull ‘trochi iaith’, sef dull defnyddia amrywiaeth o sefydliadau i sicrhau dwyieithrwydd, fodd bynnag wrth iddo drafod dulliau ‘traddodiadol’, mae’n nodi, nid yw’r modelau o bosib yn arwain at ddwyieithrwydd, er maent yn derbyn yr addysg o’u blynyddoedd cynnar. Awgryma hyn fod y modelau ‘traddodiadol’ sonia amdanynt yn rhai sy’n rhwystro plant rhag cyrraedd eu llawn botensial le noda Estyn (2013) yn barhaus nid yw disgyblion yn gwneud digon o gynnydd o’u camau cychwyn yn y sector Saesneg, ond i’r gwrthwyneb clywir ar un rhaglen, actores Cymraeg yn nodi (Dysgu’r Miliwn, 2017) “Dw i’n credu fod y broblem ar ôl gadael yr ysgol”, ac o bosib golyga hyn nid ydynt yn datblygu rhuglder gyda hyder i ddefnyddio’r iaith tu hwnt i’r ysgol. I gyd-fynd â hyn pwysig yw nodi, nid yw’r cwricwlwm presennol sy’n nodi sgiliau datblygu’r Gymraeg fel ail-iaith, yn nodi mai’r nod yw cyrraedd rhuglder, ond hytrach defnyddir geirfa megis “gwybodaeth syml” (APADGOS, 2015, t. 39) , sydd o bosib yn rhwystro datblygiad ieithyddol y plant, fodd bynnag hanfodol yw ystyried yr hyn noda Donaldson (2015, t. 48) sef “mae addysgu a dysgu Cymraeg yn flaenoriaeth i Lywodraeth Cymru” ac felly gyda chwricwlwm newydd ar y brig yng Nghymru, hanfodol yw cofio ni fydd Cymraeg yn iaith fydd bellach yn amddifadu disgyblion y dyfodol ohono.
Wrth drafod amrywiaeth eang o fodelau dwyieithrwydd ‘traddodiadol’, mae’r glir fod rhai ohonynt megis “transitional” yn rhai sydd yn arwain at ddiffyg sgiliau amlieithrwydd. Er hynny mae’r technegau megis ‘trochi’ a ‘clywlafar’ yn dechnegau ‘cryf’,  ond mae rhwystrau posib, megis cefndir y plant, le gwelir yn un cylchgrawn fod ymrwymiad rhieni’n allweddol i sicrhau cynnydd (Prifysgol Cymru, 2016), fodd bynnag noda Baker (2007, t. 28) “children are born ready to become bilinguals and multilinguals” felly dylai modelau o’r fath cynorthwyo â hyn.  
Er hynny adnabu’r awdur fod y dull trochi a thrafodwyd uchod yn ddull sydd yn hybu’r sgil o ddatblygu’r Gymraeg yn dda wrth i ymarferwyr atgyfnerthu ac ymestyn dealltwriaeth a sgiliau iaith y dysgwyr, drwy fodelu iaith drwy’r Gymraeg yn unig, heb drosi i iaith gyntaf y plentyn. Dull arwyddocaol yw hyn yn ôl yr erthygl, gan gynnwys yn y sector cyfrwng Saesneg, wrth i fwy o rieni dewis addysg trochi ar gyfer eu plant (Lewis, 2011), gyda’r dull yn sicrhau cyflawniad academaidd uchel drwy gyfrwng yr iaith, fel gwelir mewn ysgol yn ardal Aberystwyth, le noda Estyn (2016) golyga defnydd y dull yma cynnydd yn lefel cyrhaeddiad ieithyddol y disgyblion. Rhaid adnabod mai dyma’r dull defnyddia Mudiad Meithrin, ac adnabuwyd y sefydliad y dull hwn fel dull o arfer dda i sicrhau datblygiad ieithyddol o safon uchel ar gyfer dysgwyr, yn benodol sydd o gartrefi, le nid yw’r Gymraeg yn famiaith, ond hefyd ar gyfer y rheiny sy’n rhugl yn yr iaith wrth i’r dull atgyfnerthu’r sgiliau sydd eisoes ganddynt. Fodd bynnag, gwelir yn yr erthygl fod arbenigwyr megis Met, wedi nodi fod y dull yn un sydd medru fod yn rhwystrol yn ystod rhai sefyllfaoedd, megis dysgu geirfa mathemateg, ac felly cysyllta hyn yn ôl gyda’r hyn nodwyd yn flaenorol ynglŷn â phwysigrwydd hybu a datblygu’r iaith gyda phynciau yn ystod sefyllfaoedd sydd â fwy o gyfleoedd i hybu llafaredd, megis Addysg Gorfforol, gan gofio pwysigrwydd datblygu sylfaeni’r iaith. Er hynny o bosib golyga’r fath barn neu sylwad, ni fydd athrawon yn herio’u disgyblion rhag datblygu ymhellach, oherwydd ni fydd ganddynt hyder neu ddisgwyliadau digon uchel o’r hyn gall eu disgyblion cyflawni (Estyn, 2013).
Wedi pwysleisio uchod gellir defnyddio’r dull ‘trochi’ yn y sector cyfrwng Saesneg, rhaid cofio mi fydd angen i’r ymarferydd modelu’r iaith yn gywir i’r plant, ac felly mi fydd rhaid iddynt fedru cyfathrebu gydag iaith lafar o safon uchel, er hynny noda Estyn (2013) yn aml nid yw ymarferwyr yn ddigon hyderus i barhau â defnyddio’r Gymraeg yn ddigon hir, fodd bynnag pan mae’r ymarferwyr yn rhugl, mae’r plant yn gwneud gwell cynnydd (Estyn, 2013). O ganlyniad mi fydd diffyg gwybodaeth pwnc yr athro, o bosib oherwydd eu gallu personol, yn wir effeithio ar gyraeddiadau’r plant, gan gofio mae’r rheiny sydd agosach at y plant sydd yn dylanwadu fwyaf arnynt yn ôl ‘System Ecolegol’ Bonfenbrenner (Siencyn, 2010). Er hynny rhaid ystyried pe bai athro angen fwy o gymorth i hybu cynnydd ei hun, i ddylanwadu ar y plant, mi fydd cydlynydd y maes yn yr ysgol, neu hyd yn oed cyfleoedd iddynt fynychu Cynllun Sabothol, i gynyddu rhuglder a hyder personol, megis ‘Cymraeg mewn blwyddyn’ gan y Ganolfan Rhagoriaith, gan gofio pwysigrwydd athrawon fel modelau iaith, gan mai codi safonau yw cenhadaeth ein cenedl (Williams, 2017). Er hynny, pwysig yw cofio er mae dulliau medru cynorthwyo, mae elfennau megis personoliaeth medru effeithio ar ddatblygu rhuglder (Bialystok, 1991), fodd bynnag nid oes amheuaeth fod dechrau addysg ddwyieithog, yn y Cyfnod Sylfaen wedi’u ffurfio i ddatblygu’r sgiliau yma (Laugharne, et al. 2006).
Fodd bynnag y gobaith mae’r erthygl yn trafod, wrth iddynt drafod dull sydd â statws llwyddiannus ledled Ewrop gan gynnwys Canada, nid oes amheuaeth fod yr adegau a’r cyfleoedd defnyddia’r athrawon y dull medru dylanwadu ar ddefnydd y disgyblion o’r iaith yn y pen draw, er mae ganddynt agwedd gadarnhaol tuag at yr iaith (Estyn, 2013). Sonnir am y pynciau sydd fwyaf tebygol o gael eu haddysgu drwy’r Gymraeg, pynciau sydd â statws llai academaidd, ac nid pynciau craidd megis Gwyddoniaeth. Trafoda’r erthygl sut mae hyn o bosib yn dylanwadu ar agwedd y plant, fodd bynnag soniwyd yn flaenorol, mae’r pynciau sydd ag amrywiaeth o gyfleoedd llafar yn rhai allweddol, wrth i’r llinyn yma o’r cwricwlwm hybu cydweithio, sef elfen allweddol yn ôl damcaniaeth Vygotsky gan fod “bron 80% o’r hyn mae plant yn dysgu, oddi wrth ei gilydd” (APADGOS, 2010, t. 7). Wrth gofio hyn rhaid nodi ar yr un llaw nid yw’r Gymraeg yn iaith sy’n debygol o gael blaenoriaeth yn y sector cyfrwng Saesneg, sydd o bosib oherwydd mai holl gysyniad ail-iaith yw hanfod y methiant (GACYIG, 2013) ac felly “nid ydynt yn ddigon hyderus i ddefnyddio’r Gymraeg tu allan i’r dosbarth” (Davies, 2013, t. 1). Er hynny mae’n holl bwysig i ysgolion datblygu dull o’r fath ar draws yr ysgol gyfan gan gofio eu swydd i baratoi canran uchel o ddisgyblion gyda sgiliau gydol oes ar gyfer swyddi anhysbys y dyfodol, le gwelir yn ôl un erthygl fod yr iaith Gymraeg yn allweddol i ganran uchel o gwmnïau (BBC Cymru Fyw, 2018).
Er mae statws yr iaith o bosib yn negyddol yn y sector cyfrwng Saesneg, rhaid cofio er mae’r erthygl hwn wedi’u hysgrifennu ers nifer o flynyddoedd, mae tystiolaeth yn parhau i bwysleisio nid yw’r sector yn cyflawni fel y disgwylir. Er hynny mae’n allweddol nodi fod y sector addysg a’r sector cyfrwng Saesneg yn bennaf gyda dyletswydd i sicrhau fod eu disgyblion yn cyrraedd lefelau rhuglder o safon, i gymharu â’r gorffennol yn dilyn nod uchelgeisiol Llywodraeth Cymru o gyrraedd miliwn o siaradwyr Cymraeg yng Nghymru erbyn y flwyddyn 2050, nod sydd gyda phwyslais cryf ar y sector i sicrhau llwyddiant. Yn gysylltiedig gyda’r nod yma, yw’r hyn gwelir yn ddiweddar gyda newid ym mholisi iaith Sir Gaerfyrddin, le dymuna’r sir i sicrhau nid fyddent yn darparu addysg fydd yn addysg Cymraeg fel ail-iaith i blant y sir, gyda phob ysgol yn un cyfrwng Cymraeg erbyn yr uchelgais. Rhaid nodi nid yw pob sir wedi penderfynu dilyn y trywydd yma, fodd bynnag awgryma penderfyniad y sir, fod yr addysg cyfrwng Cymraeg derbynia plant, mewn ysgolion le mai Saesneg yw brif iaith y dysgu, yn rhwystro plant rhag fod yn llwyddiannus ddwyieithog. Gwelwyd y newid hwn yn ddiweddar mewn ysgol yn ardal Llanelli, le newidiwyd statws iaith yw ysgol i fod yn un benodedig Gymraeg yn 2017, i gymharu â’r ysgol dwy ffrwd yr oeddent yn flaenorol. Er hynny, a’r dystiolaeth sy’n cyd-fynd â’r ddarpariaeth Cymraeg yn y sector cyfrwng Saesneg, dyweda un cynghorydd i’r ardal, nid yw addysg Gymraeg yn fanteisiol i bawb (Y Byd ar Bedwar, Mawrth 2017), sydd felly’n herio’r hyn trafoda’r erthygl am bwysigrwydd dwyieithrwydd.
Er yr hyn noda’r erthygl ynglŷn â phwysigrwydd a manteision y dull ‘trochi’, i’r gwrthwyneb trafoda’r awdur gwaith ymchwil ynglŷn â defnyddio dwy iaith ochr yn ochr, gan gofio mi fydd hyn yn hollol wahanol i’r dull trochi. Trafoda’r erthygl er mi fydd athrawon yn yr ysgol yn dilyn y dull trochi, fydd o bosib yn rhan o bolisi’r ysgol, o bosib mi fydd rhai ysgolion neu athrawon o fewn yr ysgol yn defnyddio’r iaith maent yn addysgu yn ochr yn ochr â phrif iaith yr ysgol, ac yn ôl yr erthygl mae Gracia, arbenigwraig yn y maes yn cytuno fod yna manteision i hyn. Er o bosib hyn yw’r canlyniad oherwydd diffyg gallu personol athrawon sy’n addysgu Cymraeg yn y sector cyfrwng Saesneg, yn ôl yr erthygl cynigir y ‘strategaeth’ yma cyfleoedd i ddisgyblion cysylltu ag ymestyn gwybodaeth bynciol ar draws y cwricwlwm, fydd yn debycach o sicrhau fod y plant gwir yn deall hyn maent yn dysgu, ac yn datblygu’n amlieithog (Lewis, 2011).
[bookmark: _GoBack]I gloi trafodaeth, pwysig yw cyfeirio at sut mae’r erthygl yn gorffen wrth drafod pwysigrwydd dwyieithrwydd a sicrhau fod yr iaith Gymraeg yn parhau i ddatblygu, wrth gyfeirio’n benodol at y sector addysg. Heb os nag oni bai mae pwyslais enfawr ar y sector, yn dilyn newidiadau a disgwyliadau statudol, gan gynnwys nod y llywodraeth o gyrraedd miliwn o siaradwyr Cymraeg, a chyflwyniad cwricwlwm newydd i’r wlad yn y dyfodol agos, gyda chyhoeddiad diweddar yn nodi ni fydd Cymraeg bellach yn ail-iaith i’r un disgybl yn y cwricwlwm newydd (Golwg, 2019). Eisoes mae newidiadau ynglŷn â sicrhau cynyddu’r iaith yn yr ysgolion a thu hwnt i’r muriau yn y gymuned ehangach, gan gynnwys cyflwyno cynlluniau Siarter Iaith i sicrhau cynnydd a chyrraedd nodau ieithyddol penodol, gyda’r ysgol yn gosod cynllun gweithredu i gyrraedd nodau. Gan gofio pwysigrwydd disgyblion cynradd fel dinasyddion y presennol a’r dyfodol (AANLlC, 2015) rhaid ystyried yr hyn digwyddwyd yn wlad y Basg a gwersi posib i’r wlad hon. Gwelir cynnydd sylweddol yna yn nefnydd iaith y Fasgeg yn ddiweddar, le mae’r iaith gyda statws uchel yn y gymdeithas a hebddo, mae heriau i ddinasyddion y wlad yn eu bywydau, ac allweddol yw ystyried y dyfodol yng Nghymru gan sicrhau mi fydd pob plentyn yn cyrraedd lefel uchel o gymhwysedd yn y Gymraeg (Donadson, 2015), wrth gaffael mamiaith y wlad hon i gyd-fynd â hawl allweddol o dderbyn addysg o safon uchel (Hopwood a Defis, 2017).

